Morago ga moo, dialogane di ne tsa newa didipoloma. Go tswa foo go ne ga balwa lekwalo le le tswang mo setlhopheng le le bontshang go anaanela. Le ne le re: “Re ikutlwa re na le boikarabelo jo bogolo jwa go dirisa se re se ithutileng, re se dirisa go diragatsa dikabelo tsa rona ka boikanyegi jaaka barongwa. Jaaka re iketleeditse go ya kwa dintlheng tsa lefatshe, re rapelela gore maiteko a rona a tlise pako e kgolo kwa go Motlhatlheledi wa rona yo Mogolo, Jehofa Modimo.” Bareetsi ba ne ba amogela mafoko ao ka legofi. Ee ruri, thulaganyo ya dikalogo e ne e nonotshitse tumelo ya botlhe ba ba neng ba le teng. 4 Go na le dilo di le mmalwa tse di dirang gore re tlhomamisege ka tsogo. Sa botlhokwa ke gore, e na le seabe se segolo mo boikaelelong jwa ga Jehofa. Gopola, Satane o ne a gogela batho mo boleong, le mo ditlamoragong tsa jone tse di ka se tilweng e leng loso. Ka jalo, Jesu o ne a bua jaana kaga Satane: “Ene yoo e ne e le mmolai fa a ne a simologa.” (Johane 8:44) Mme Jehofa o ne a solofetsa gore “mosadi” wa gagwe, kgotsa phuthego ya gagwe ya sekamosadi e e kwa legodimong e ne e tla tlhagisa “losika” lo lo neng lo tla gobatsa “noga [eo] ya kwa tshimologong” mo tlhogong, lo tapeta Satane gore a se ka a tlhola a nna teng. (Genesise 3:1-6, 15; Tshenolo 12:9, 10; 20:10) Fa Jehofa a ntse a senola ka iketlo boikaelelo jwa gagwe malebana le Losika lo e leng Mesia, go ne ga bonala sentle gore Losika lo ne lo se kitla lo bolaya Satane fela. Lefoko la Modimo la re: “Morwa Modimo o ne a bonadiwa ka boikaelelo jono, e leng, go senya ditiro tsa ga Diabolo.” (1 Johane 3:8) Loso lo lo bakilweng ke boleo jo re bo ruileng mo go Adame ke sengwe sa konokono mo ditirong tsa ga Satane tse Jehofa a ikaeletseng go bona di sentswe ka Jesu Keresete. Mo ntlheng eno, setlhabelo sa ga Jesu sa thekololo le tsogo di botlhokwa fela thata.—Ditiro 2:22-24; Baroma 6:23.